Robin Bergman imponerede i AaB Ishockey i sidste sæson, men i Aalborg var der ikke råd til at holde på den stærke forward, som nu skifter til Frederikshavn White Hawks på en etårig kontrakt. Men gennem ekstraordinære sponsorater lykkedes det frederikshavnerne at samle den fornødne kapital til at tilknytte svenskeren, der i sidste sæson blev suveræn topscorer for AaB med 46 point i 47 kampe. White Hawks' svenske træner Lars Ivarsson, har haft en stort ønske om at gøre 23-årige Robin Bergman til en del af sin trup, og derfor glæder klubben sig over, at det er blevet muligt at få fingre i topscoreren. I Frederikshavn White Hawks kommer Bergman - lige som i AaB - til at spille i trøje nummer 88.
Sidste sæsons topscorer i AaB Ishockey skifter til rivalerne i Vendsyssel.